ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
ஒரே நாளில் இரண்டு தங்கம், இரண்டு வெள்ளி, ஒரு வெண்கலம் என இந்தியாவின் வெற்றி பயணம் பாராலிம்பிக்ஸ் போட்டிகளில் தொடர்கிறது
பாராலிம்பிக்ஸ் போட்டிகளில் இந்தியாவுக்கு வெற்றி திங்களாய் இன்று அமைந்தது. காலை முதல் ஐந்து பதக்கங்களை நாடு வென்றது. துப்பாக்கி சுடுதலில் தங்கம் வென்று பாராலிம்பிக்கில் தங்கம் வென்ற முதல் இந்திய பெண்ணாக அவனி லேகரா சரித்திரம் படைத்த நிலையில், ஆண்களுக்கான ஈட்டி எறிதலில் சுமித் அன்டில் தங்கம் வென்றார்.
இந்திய ஈட்டி எறிதல் வீரரான தேவேந்திர  வெள்ளி பதக்கத்தையும், ராஜஸ்தானை சேர்ந்த ஈட்டி எறிதல் வீரர் சுந்தர் சிங் குர்ஜார் வெண்கல பதக்கத்தையும் வென்றனர். மேலும், முதல்முறை பாராலிம்பிக்கில் கலந்து கொண்ட யோகேஷ் கத்துனியா வட்டெறிதலில் வெள்ளிப்பதக்கம் வென்றார்.
ஆக, ஒரே நாளில் இரண்டு தங்கம், இரண்டு வெள்ளி, ஒரு வெண்கலம் என இந்தியாவின் வெற்றி பயணம் பாராலிம்பிக்ஸ் போட்டிகளில் தொடர்கிறது
தேவேந்திரா மற்றும் சுந்தர் ஆகிய இருவரும், இந்திய விளையாட்டு ஆணையத்தின் டாப்ஸ் திட்டத்தின் அரசின் நிதியுதவியை பெற்றவர்கள் ஆவார்கள்.
டோக்கியோவுக்கு கிளம்புவதற்கு முன்னர் பேசிய சுந்தர், தான் சிறப்பான நிலையில் இருப்பதாகவும், ரியோ ஒலிம்பிக்கில் தவறவிட்ட பதக்கத்தை டோக்கியோ பாராலிம்பிக்கில் வெல்ல உறுதியுடன் இருப்பதாகவும் கூறினார்.
தேவேந்திரா மற்றும் சுந்தர் போலவே, யோகேஷும் இந்திய விளையாட்டு ஆணையத்தின் டாப்ஸ் திட்டத்தின் அரசின் நிதியுதவியை பெற்றவர் ஆவார். மேலும், பயிற்சி மற்றும் இதர ஆதரவுகளும் இவர்களுக்கு வழங்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750536
-----
(Visitor Counter : 193
குறு சிறு மற்றும் நடுத்தர தொழில் துறை அமைச்சகம்
குறு சிறு நடுத்தரத் தொழில் பிரிவுகளுக்கான உத்யம் பதிவு வலைதளம் இன்று முதல் செயல்படத் தொடங்கியுள்ளது
மத்தியகுறு சிறு நடுத்தரத் தொழில் துறை அமைச்சகம் உருவாக்கியுள்ள
உத்யம் பதிவு வலைதளம் இன்று முதல் செயல்படத் தொடங்கியுள்ளது. 2020 ஜூன் 26ம் தேதி வெளியிடப்பட்ட அறிவிக்கையின் படியான புதிய
வகைப்படுத்துதல் மற்றும் பதிவுசெய்தல் நடைமுறையை ஏற்கனவே தொடங்கியுள்ளது. இதற்கு ஏதுவாக, குறு சிறு நடுத்தரத் தொழில் துறை அமைச்சகம் https://udyamregistration.gov.in என்ற வலை தளத்தை தொடங்கியதுடன், சேம்பியன் கட்டுப்பாட்டு அறைகளிலும், மாவட்ட தொழிலியல் மையங்களிலும் ஒற்றைச் சாளர முறைக்கு ஏற்பாடு செய்துள்ளது.
இந்தப் புதிய நடை முறை 'வர்த்தகம் புரிதலில் எளிமை'யை மேம்படுத்தி
பரிவர்த்தனை நேரம், செலவினம் ஆகியவற்றையும் மிச்சப்படுத்தும் என்று
அமைச்சகம் தெரிவித்துள்ளது. இந்தப் பதிவு நடைமுறை தவிர வேறு எவ்வித
தனியார் ஆன்லைன் அல்லது ஆப்லைன் அமைப்போ சேவையோ முகமைகளோ அல்லது தனி நபரோ இதற்கு அனுமதிக்கப் படவில்லை என்று அமைச்சகம் விளக்கம் அளித்துள்ளது.
இவ்வகையில், மத்திய குறு சிறு நடுத்தரத் தொழில் துறை அமைச்சகம் கீழ்கண்ட ட்விட்டர் செய்திகளை வெளியிட்டுள்ளது
https://twitter.com/msmechampions/status/1278287766963408899?s=09
2. மத்தியகுறு சிறு நடுத்தரத் தொழில் துறை அமைச்சகத்தின்  டுவிட்டர் செய்தி : பாராட்டுக்கள்! குறு சிறு நடுத்தரத் தொழில் துறைக்கான புதிய பதிவுநடைமுறை இன்று முதல் அமலுக்கு வந்துள்ளது. நீங்கள் உங்கள் தொழில் பிரிவு \ உத்யத்தை https://t.co/oQgGOarGos என்ற தளத்தில் பதிவு செய்யலாம்.ஆலோசனைகள் ஏதுமிருந்தால் தாராளமாகத் தெரிவியுங்கள் .
@msmechampions @PMOIndia https://t.co/cjOZ39nara https://t.co/pqd51R3jOL
https://twitter.com/minmsme/status/1278287967686098945?s=20
3. மத்திய குறு சிறு நடுத்தரத் தொழில் துறை அமைச்சகத்தின்  டுவிட்டர் செய்தி : குறு சிறு நடுத்தரத் தொழில்களைப் பதிவு செய்வதற்கான விரிவான வலைதளம் இன்று தொடங்கப்பட்டுள்ளத. https://t.co/oQgGOarGos என்ற பெயர் கொண்டுள்ள இந்த வலைதளம் தேசியத்
தகவல் மையத்தின் உதவியுடன் அமைச்சகம் தாமே உருவாக்கியது.
@msmechampions https://t.co/hziUgWEYcQ https://twitter.com/minmsme/status/1278299818696327172?s=20
4. https://twitter.com/msmechampions/status/1278300662736908289?s=09
(
நுகர்வோர் நலன், உணவு மற்றும் பொது விநியோகம் அமைச்சகம்
கடந்த வருடத்தை விட இந்த வருடம் வெங்காய விலைகள் குறைவு மத்திய அரசின் முயற்சிகள் பலனளிக்கின்றன
கடந்த வருடத்தை விட இந்த வருடம் வெங்காய விலைகள் குறைந்துள்ளன. வெங்காயத்தின் அனைத்திந்திய சில்லறை மற்றும் மொத்த விலை முறையே ஒரு கிலோவிற்கு ரூபாய் 40.13 ஆகவும் ஒரு குவிண்டாலுக்கு ரூபாய் 3215.92 ஆகவும் உள்ளது.
தேவைக்கேற்ப வெங்காயங்கள் சேமிக்கப்படுவதன் காரணமாக விலைகள் நிலைப்பெற்றுள்ளன.
விலைகளை கட்டுக்குள் கொண்டுவர மத்திய அரசு எடுத்து வரும் முயற்சிகள் பலனளிப்பதை இது காட்டுகிறது.
மழை மற்றும் விநியோக சங்கிலியில் ஏற்பட்ட பாதிப்பு காரணமாக 2021 அக்டோபர் மாதத்தின் முதல் வாரத்தில் இருந்து வெங்காய விலைகள் ஏற்றம் கண்டன. விலைகளை குறைப்பதற்காக நுகர்வோர் விவகாரங்கள் துறை நடவடிக்கைகளை எடுத்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்
httpspib.gov.inPressReleasePage.aspxPRID=1769258
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
புதிதாக அறிவிக்கப்பட்ட சிசிஎஸ்  விதிகள், 2021 மற்றும் முக அங்கீகாரத் தொழில்நுட்பத்தைப் பயன்படுத்தி டிஜிட்டல் வாழ்க்கை சான்றிதழ்கள் உருவாக்குவது குறித்து விழிப்புணர்வை ஏற்படுத்த இணையவழி கருத்தரங்கிற்கு ஏற்பாடு செய்யப்பட்டது
புதிதாக அறிவிக்கப்பட்ட சிசிஎஸ்  விதிகள், 2021 மற்றும் முக அங்கீகாரத் தொழில்நுட்பத்தைப் பயன்படுத்தி டிஜிட்டல் வாழ்க்கை சான்றிதழ்கள் உருவாக்குவது குறித்து விழிப்புணர்வை ஏற்படுத்த ஓய்வூதியம் மற்றும் ஓய்வூதியர் நலத்துறை செயலாளர் திரு வி ஸ்ரீநிவாஸ் தலைமையில் அனைத்து ஓய்வூதியர் சங்கங்களுக்கு இணையவழி கருத்தரங்கு ஏற்பாடு செய்யப்பட்டிருந்தது. இந்தக் கூட்டத்தில் நாட்டின் அனைத்துப் பகுதிகளைச் சேர்ந்த மத்திய அரசு ஓய்வூதியர்கள் சங்கங்களைச் சேர்ந்தவர்கள் பங்கேற்றனர். இதில் ஒவ்வொரு அமர்வுக்குப் பிறகும் வினா விடை அமர்வு இடம்பெற்றது.
பல்வேறு சங்கங்களில் இருந்து 52 பிரதிநிதிகள் பங்கேற்றிருப்பதற்கும் ஆக்கபூர்வமான கலந்துரையாடல் நடைபெற்றதற்கும் செயலாளர் மகிழ்ச்சி தெரிவித்தார். விவாதத்தின் ஆழம் மற்றும் எழுப்பப்பட்ட பல்வேறு கேள்விகள் குறித்து அவர் பாராட்டு தெரிவித்தார். ஓய்வூதியதாரர்களிடையே உள்ள ஆர்வத்தைப் புரிந்துகொள்ள முடிகிறது என்றும் தொடர்ந்து தொடர்பில் இருப்பதற்கு இத்தகைய கலந்துரையாடல்கள் தொடரும் என்றும் அவர் கூறினார்.
ஒவ்வொரு சங்கமும் தங்களின் உறுப்பினர்களுடன் தொடர்ச்சியான கலந்துரையாடல்கள் நடத்த வேண்டும் என்றும் அவர் கேட்டுக் கொண்டார்.
ஓய்வூதியத் துறை என்பது சட்ட ரீதியானது, கொள்கை அடிப்படையிலானது என்று தெரிவித்த அவர், சீர்திருத்தங்கள் தேவைப்படுவதையும் தொடர்ச்சியாக அண்மைத் தகவல்களை அறிந்து கொள்வதும் முக்கியம் என்றும் ஓய்வூதியதாரர்களுக்கு நல்ல பயன்களை உறுதி செய்ய சட்டத்தில் திருத்தங்கள் தேவைப்படலாம் என்றும் கூறினார். இந்த நடைமுறைகளின் நோக்கம் இதுதான் என்று அவர் குறிப்பிட்டார். ஒவ்வொரு சங்கத்திலும் 300க்கும் அதிகமான உறுப்பினர்கள் இருப்பார்கள் என்று நம்பிக்கை தெரிவித்த அவர் சங்கத்தினர் தங்களின் உறுப்பினர்களுடன் தொடர்ந்து கலந்துரையாட வேண்டும் என்று கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கு அனுப்பப்பட்ட சர்வதேச கொவிட் நிவாரணப் பொருட்களின் விவரம்
கொவிட்டுக்கு எதிரான போராட்டத்தில், முன்னணியில் இருக்கும் மத்திய அரசு, சர்வதேச நாடுகள் / அமைப்புகள் நன்கொடையாக அளிக்கும் மருத்துவ சாதனங்கள் உள்ளிட்ட நிவாரணப் பொருட்களை கடந்த ஏப்ரல் 27ம் தேதி முதல் பெற்று வருகிறது.
மொத்தம் 11321 ஆக்ஸிஜன் செறிவூட்டிகள், 15,801 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி கருவிகள், 7,470 வென்டிலேட்டர்கள், சுமார் 5.5 லட்சம் ரெம்டெசிவிர் குப்பிகள் ஆகியவை கடந்த ஏப்ரல் 27ம் தேதி முதல் மே 16ம் தேதி வரை பெறப்பட்டு, அவைகள் சாலை மார்க்கமாகவும், வான் வழியாகவும் பல்வேறு மாநிலங்களுக்கு அனுப்பப்பட்டுள்ளன.
ஆஸ்திரேலியா, ருமேனியா, அமெரிக்கா, கஜகஸ்தான், இங்கிலாந்து, ஐரோப்பிய யூனியன் , கத்தார், குவைத், ஐசிபிஎப், பிரிட்டிஷ் ஆக்ஸிஜன் கம்பெனி  ஆகியவற்றிடமிருந்து கடந்த 15/16ம் தேதிகளில் பெறப்பட்ட முக்கியப் பொருட்கள்.ஆக்ஸிஜன் செறிவூட்டிகள்: 26வென்டிலேட்டர்கள்: 105ஆக்ஸிஜன் சிலிண்டர்கள்: 2,332ரெம்டெசிவிர் குப்பிகள்: 30,753கேசிரிவிமாப்/இம்டெவிமாப் - 20,000
இவற்றை மாநிலங்கள் /யூனி்யன் பிரதேசங்களுக்கு திறம்பட ஒதுக்கீடு செய்து, விநியோகிப்பது தொடர்ச்சியாக நடைபெறுகிறது. இதை மத்திய சுகாதாரத்துறை அமைச்சகம் விரிவாக கண்காணித்து வருகிறது. இவற்றில் ஒருங்கிணைந்து செயல்படுவதற்காக ஒரு பிரத்தியேக பிரிவை மத்திய சுகாதாரத்துறை அமைச்சகம் ஏற்படுத்தியுள்ளது.
PIB Headquarters
குழந்தைகள் தினத்தை முன்னிட்டு பள்ளிகளுக்கு விலையில்லா டி.வி.டி-கள் ; குழந்தைகளுக்கான இந்திய திரைப்பட நிறுவனம் வழங்குகிறது
குழந்தைகளுக்கான இந்திய திரைப்பட நிறுவனம் , குழந்தைகள் தினக் கொண்டாட்டத்தை முன்னிட்டு, பள்ளிகளில் குழந்தைகள் தொடர்பான திரைப்படங்களை திரையிட விலையில்லா டி.வி.டி-களை வழங்குகிறது. டி.வி.டி-களை பெற விருப்பமுள்ள பள்ளிகள், 24981159 என்ற தொலைபேசி எண்ணை தொடர்புகொள்ளலாம்.
மத்திய தகவல் மற்றும் ஒலிபரப்பு அமைச்சகத்தின் கீழ் இயங்கிவரும் குழந்தைகளுக்கான இந்திய திரைப்பட நிறுவனம், குழந்தைகளுக்கான பிரத்தியேக திரைப்படங்களைத் தயாரித்து வருகிறது. இந்த திரைப்படங்கள் பொழுதுபோக்கு மட்டுமின்றி இளம் மனங்களில், அற உணர்வை வளர்ப்பதற்கும் உதவுகின்றன என்று சென்னையின் சி.எப்.எஸ்.ஐ-ன் உதவி விநியோக அலுவலர், திருமிகு. அகிலா பத்திரிகை குறிப்பில் தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
பெற்றோர் மற்றும் மூத்த குடிமக்களின் பராமரிப்பு மற்றும் நலன்  மசோதா, 2019
பெற்றோர் மற்றும் மூத்த குடிமக்களின் பராமரிப்பு மற்றும் நலன் தொடர்பான திருத்தச் சட்ட மசோதா 11-12-2019 அன்று மக்களவையில் அறிமுகப்படுத்தப்பட்டது. மக்களவை நிலைக்குழு தனது பரிந்துரைகளை 01-02-2021 அன்று சமூக நீதித் துறைக்கு அனுப்பியது. சட்டத் துறையுடன் கலந்தாலோசித்து பரிந்துரைகள் உரிய முறையில் இணைக்கப்பட்டுள்ளன.
சமூக நீதி மற்றும் அதிகாரமளித்தல் அமைச்சகம், மாநில அரசுகளுடன் கலந்தாலோசித்து, மூத்த குடிமக்களின் வாழ்க்கைத் தரத்தை மேம்படுத்துவதற்காக இலவச தகவல், வழிகாட்டுதல், ஆதரவு மற்றும் கள செயல்பாடுகளை வழங்கும் நோக்கத்துடன் மூத்த குடிமக்களுக்கான தேசிய ஹெல்ப்லைன் - கட்டணமில்லா எண் 14567 என்ற திட்டத்தை செயல்படுத்தி வருகிறது. தற்போது, 31 மாநிலங்கள் மற்றும் யூனியன் பிரதேசங்களில் இந்த ஹெல்ப்லைன் உதவி எண் செயல்பட்டு வருகிறது.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் பிரதிமா பவுமிக் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
குடியரசுத் துணைத் தலைவர் செயலகம்
இந்தியாவிலிருந்து ஊழலை முற்றிலும் ஒழிப்பதற்கு அரசு, சமூக அமைப்பு மற்றும் மக்களின் பங்களிப்பு இன்றியமையாதது: குடியரசு துணைத் தலைவர்
நாட்டின் வளர்ச்சிக்கு ஊழல் முட்டுக்கட்டையாக இருப்பதாகவும், இதனைக் களைய அரசு, சமூக அமைப்பு மற்றும் பொது மக்கள் ஒன்றிணைந்து செயல்பட வேண்டும் என்றும், குடியரசு துணைத் தலைவர் திரு வெங்கய்ய நாயுடு வலியுறுத்தியுள்ளார். இன்று புது தில்லியில் உள்ள தலைமைக் கணக்குத் தணிக்கையாளர் அலுவலகத்தில், பாபாசாஹேப் டாக்டர் பி.ஆர். அம்பேத்கரின் திருவுருவச் சிலையை திறந்து வைத்தபின் அவர் இதனை தெரிவித்தார்.
முன்னாள் குடியரசுத் தலைவர் திரு ஏ .பி. ஜே . அப்துல் கலாமின் வார்த்தைகளை நினைவு கூர்ந்த திரு வெங்கய்ய நாயுடு, மாணவர்களின் திறனை வளர்ப்பதிலும், சமுதாயத்தை மேம்படுத்துவதிலும் , ஆசிரியர்கள் மற்றும் பெற்றோர்கள் முக்கிய பங்கு வகிக்கிறார்கள் என்று கூறினார்.
டாக்டர் பி. ஆர். அம்பேத்கருக்கு புகழஞ்சலி சூட்டிய குடியரசு துணைத் தலைவர், டாக்டர். அம்பேத்கர் தொலைநோக்குப் பார்வை, தத்துவ ஞானம், கூரிய அறிவு கொண்டவர் என்ற பன்முக வித்தகர் என்றும், அவர் தலைசிறந்த நீதியாளர், எழுத்தாளர், சமூக சீர்திருத்தவாதி மற்றும் ஒப்புயர்வற்ற மனிதநேயமிக்கவர் என்றும் தெரிவித்தார்.
உலக நாடுகளில் இந்தியா சிறந்த அரசியல் அமைப்பு சட்டத்தை கொண்டுள்ளது என்றும், இதனை வடிவமைப்பதில் டாக்டர் அம்பேத்கரின் பங்கு போற்றத்தக்கது என்றும் புகழாரம் சூட்டிய திரு வெங்கய்ய நாயுடு, முக்கியமான தருணத்தில் இந்திய வரலாற்றை வழி நடத்திச் சென்றவர் அவர் என்றும் குறிப்பிட்டார்.
இந்திய அரசியல் அமைப்புச் சட்டம் இன்று வரை ஒரு புனித நூலாகக் கருதப்பட்டு வருவதுடன், சிறந்த வழிகாட்டியாகவும் அது விளங்குவதாக குடியரசு துணைத் தலைவர் தெரிவித்தார். அரசியல் அமைப்பு சட்டத்தின் புனிதத் தன்மையை ஒவ்வொரு இந்தியக் குடிமகனும், மதித்து நடந்திட வேண்டும் என்றும் அவர் வேண்டுகோள் விடுத்தார்.
டாக்டர் அம்பேத்கர் ஒடுக்கப்பட்டவர்களுக்காக குரல் கொடுத்தவர் என்று குறிப்பிட்ட குடியரசுத் துணைத் தலைவர், அவர் தன் வாழ் நாள் முழுதும் ஆண், பெண் பாகுபாடு கூடாது என்று போராடியவர் என்றும், கல்வி மூலம் பெண்கள் மேம்பாடு அடைய அயராது பாடுபட்டவர் என்றும், சாதிகளினால் ஏற்பட்ட ஏற்ற தாழ்வை அகற்றி, சமுதாய ஒற்றுமைக்கு வித்திட்டவர் என்றும் தெரிவித்தார்.
"எதிர்கால சமுதாயத்திற்கு, டாக்டர் அம்பேத்கரின் கோட்பாடுகள் எவை என்று தெரியப்படுத்தும் விதமாக இந்த உருவச் சிலை இங்கு நிறுவப்பட்டுள்ளது", என்று திரு வெங்கய்ய நாயுடு கூறினார்.
தலைமைக் கணக்குத் தணிக்கையாளர் என்ற அமைப்பு இன்றும் நம்பகத் தன்மையுடன் செயல் படுவதற்கு நமது இந்திய அரசியல் அமைப்பு சட்டத்தை உருவாக்கியவர்கள் குறிப்பாக, டாக்டர் அம்பேத்கர் போன்றோர் அதற்கு சுதந்திரமாக செயல்பட வழிவகை செய்தது குறிப்பிடத்தக்கது; பொறுப்புத்தன்மை, வெளிப்படைத்தன்மை, சிறந்த மேலாண்மை ஆகியவை குடியரசிற்கு அத்தியாவசியமானவை என்றும் திரு வெங்கய்ய நாயுடு தெரிவித்தார்.
தலைமைக் கணக்குத் தணிக்கையாளர் அமைப்பின் அறிக்கைகள் மற்றும் அதன் மீதான விவாதங்கள் இந்திய அரசாங்கத்தின் பொருளாதார சீரமைப்பிற்கும், அரசுத் துறைகளை மேம்படுத்தவும் பெரிதும் உதவியாக இருக்கின்றன என்று அவர் கூறினார்.
உலகக் கணக்குத் தணிக்கையாளர் அமைப்பினால் சிறந்த செயல்பாட்டிற்காக பாராட்டப்பட்ட இந்திய தலைமைக் கணக்குத் தணிக்கையாளர் அமைப்பு 2022-ஆம் ஆண்டுக்குள் காகிதப் பரிவர்த்தனையற்ற அலுவலகமாக செயல்படவிருப்பதையும் அவர் பாராட்டினார்.
முன்னதாக, தலைமைக் கணக்குத் தணிக்கையாளர் திரு ராஜிவ் மெஹ்ரிஷி வரவேற்புரை நிகழ்த்தினார். துணைத் தலைமைக் கணக்குத் தணிக்கையாளர் திருமதி அனிதா பட்நாயக் நன்றியுரை வழங்கினார்.
பிரதமர் அலுவலகம்
இந்தியாவின் கிராமப்புறங்களில் வாழ்வாதாரத்தை மேம்படுத்துவதற்கான ஏழைகள் நல்வாழ்வுக்கான வேலைவாய்ப்பு இயக்கத்தை பிரதமர் திரு.நரேந்திரமோடி 20 ஜுன் 2020 அன்று தொடங்கிவைக்க உள்ளார்
6 மாநிலங்களில் உள்ள 116 மாவட்டங்களில், புலம்பெயர்ந்த தொழிலாளர்களுக்கு உதவும் நோக்கில், 125 நாட்களுக்கு திட்டமிட்ட இயக்கம் மேற்கொள்ளப்பட உள்ளது
இந்தப் பிரச்சார இயக்கம், வேலைவாய்ப்புகளை மேம்படுத்துவதோடு தகுந்த கட்டமைப்பு வசதிகளை உருவாக்கவும் வழிவகுக்கும்
ஏழைகள் நலனுக்கான வேலைவாய்ப்பு பிரச்சார இயக்கத்தின்கீழ், ரூ.50, 000 கோடி மதிப்பிலான அரசுப்பணிகள் மேற்கொள்ளப்பட உள்ளன
நாட்டின் கிராமப்புற மக்களுக்கும் சொந்த ஊர் திரும்பிய புலம்பெயர்ந்த தொழிலாளர்களுக்கும் வாழ்வாதாரத்தை வழங்கி அவர்கள் நிலையை மேம்படுத்துவதற்கான மாபெரும் கிராமப்புற பொதுப்பணி திட்டமான ‘கரீப் கல்யான் ரோஜ்கார் அபியான் எனப்படும் ஏழைகள் நலனுக்கான வேலைவாய்ப்பு இயக்கத்தை மேற்கொள்ள மத்திய அரசு திட்டமிட்டுள்ளது. இந்தத் திட்டத்தை, பிரதமர் திரு.நரேந்திரமோடி, 20 ஜுன், 2020 அன்று பகல் 11 மணியளவில், பிகார் முதலமைச்சர் மற்றும் துணை முதலமைச்சர் முன்னிலையில், காணொலிக்காட்சி மூலம் தொடங்கிவைக்க உள்ளார். பிகார் மாநிலம் ககாரியா மாவட்டம் பெல்தார் வட்டத்திற்குட்பட்ட தெலிஹார் கிராமத்தில், இத்திட்டம் தொடங்கப்பட உள்ளது. காணொலிக்காட்சி மூலம் நடைபெறும் இந்த நிகழ்ச்சியில், மேலும் 5 மாநில முதலமைச்சர்களும் சம்பந்தப்பட்ட துறைகளுக்கான மத்திய அமைச்சர்களும் கலந்து கொள்கின்றனர். 6 மாநிலங்களில் உள்ள 116 மாவட்டங்களுக்கு உட்பட்ட கிராமங்கள், பொது சேவை மையங்கள் மற்றும் வேளாண் அறிவியல் மையங்கள் வாயிலாக இந்திட்டத்தில் பங்குபெறுவதுடன், கோவிட்-19 பெருந்தொற்று காரணமாக சமூக இடைவெளியைப் பின்பற்றி பணிகள் மேற்கொள்ளப்பட உள்ளன.
125 நாட்களுக்கு, மாபெரும் பணி அடிப்படையில் மேற்கொள்ளப்பட உள்ள இந்த இயக்கம், முனைப்புடன் கூடிய திட்டமிட்ட அடிப்படையில், ஒரு புறம் புலம்பெயர்ந்த தொழிலாளர்களுக்கு 25 வகையான பணிகளை வேலைவாய்ப்பு அளித்து, நாட்டின் கிராமப்புறங்களில் தகுந்த கட்டமைப்பு வசதிகளை உருவாக்குவதோடு, மறுபுறம் ரூ.50,000 கோடி நிதி ஆதாரத்திற்கும் வழிவகுக்கும்.
25,000-க்கும் மேற்பட்ட புலம்பெயர்ந்த தொழிலாளர்களைக் கொண்ட, பிகார், உத்தரபிரப்தேசம், மத்தியப்பிரதேசம், ராஜஸ்தான், ஜார்க்கண்ட் மற்றும் ஒடிஷா ஆகிய 6 மாநிலங்களில் உள்ள முன்னேற்றத்தை விரும்பும் 27 மாவட்டங்கள் உட்பட, மொத்தம் 116 மாவட்டங்கள், இத்திட்டத்தின்கீழ் தேர்வு செய்யப்பட்டுள்ளன. புலம் பெயர்ந்த தொழிலாளர்களில் 2/3 பங்கு தொழிலாளர்கள், இந்த மாவட்டங்களில் மட்டும் உள்ளதாக மதிப்பிடப்பட்டுள்ளது.
ஊரக வளர்ச்சித்துறை, பஞ்சாயத்து ராஜ், சாலைப்போக்குவரத்து மற்றும் நெடுஞ்சாலை, சுரங்கத்துறை, குடிநீர் மற்றும் துப்புரவு, சுற்றுச்சூழல், ரயில்வே, பெட்ரோலியம் மற்றும் இயற்கை எரிவாயு, புதிய மற்றும் புதுப்பிக்கத்தக்க எரிசக்தி, எல்லைப்புறச் சாலைகள், தொலைத்தொடர்பு மற்றும் வேளாண்மை போன்ற, 12 பல்வேறு அமைச்சகங்கள்/துறைகள் ஒருங்கிணைந்து இந்தத் திட்டத்தை செயல்படுத்த உள்ளன.
சுற்றுச்சூழல் மற்றும் வனத்துறை அமைச்சகம்
சதுப்புநிலங்களின் பாதுகாப்பு: தமிழகம் உள்ளிட்ட மாநிலங்களில் நடவடிக்கைகள்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று பதில் அளித்த மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு அஷ்வினி குமார் சவுபே கீழ்காணும் தகவல்களை வழங்கினார்.
நாட்டில் உள்ள காடுகளைப் பாதுகாக்கவும் மேம்படுத்தவும் ஊக்குவிப்பு மற்றும் ஒழுங்குமுறை நடவடிக்கைகளை அரசு எடுத்துள்ளது. சதுப்புநிலங்கள் மற்றும் பவளப்பாறைகளின் பாதுகாப்பு மற்றும் மேலாண்மை என்ற தேசிய கடலோரப் பணித் திட்டத்தின் மூலம் ஊக்குவிப்பு நடவடிக்கைகள் செயல்படுத்தப்படுகின்றன.
இந்தத் திட்டத்தின் கீழ், சதுப்புநிலங்களைப் பாதுகாத்தல் மற்றும் நிர்வகிப்பதற்கான வருடாந்திர மேலாண்மை செயல் திட்டம் அனைத்து கடலோர மாநிலங்கள் மற்றும் யூனியன் பிரதேசங்களில் உருவாக்கப்பட்டு செயல்படுத்தப்படுகிறது.
சுற்றுச்சூழல்  சட்டம், 1986-ன் கீழ் கடற்கரை ஒழுங்குமுறை மண்டலம் அறிவிப்பு  மூலம் ஒழுங்குமுறை நடவடிக்கைகள் செயல்படுத்தப்படுகின்றன; வனவிலங்கு  சட்டம், 1972; இந்திய வனச் சட்டம், 1927; உயிரியல் பன்முகத்தன்மை சட்டம், 2002; ஆகியவற்றின்ன் கீழ் விதிகள் அவ்வப்போது திருத்தப்படும்.
உலகளாவிய இயற்கை நிதியம், இந்தியா, வழங்கிய தகவலின்படி, மகாராஷ்டிரா, கோவா, குஜராத், ஆந்திரப் பிரதேசம், தமிழ்நாடு, கேரளா, ஒடிசா, மேற்கு வங்காளம் மற்றும் கர்நாடகா உள்ளிட்ட ஒன்பது மாநிலங்களில் மேஜிக்கல் மாங்குரோவ் பிரச்சாரத்தின் மூலம் சதுப்புநில பாதுகாப்புக்காக மக்களுடன் உலகளாவிய இயற்கை நிதியம் கைகோர்த்துள்ளது.
சுமார் 180 தன்னார்வத் தொண்டர்கள் சதுப்புநிலப் பாதுகாப்பில் தங்கள் நேரத்தை அர்ப்பணித்துள்ளனர். தன்னார்வலர்களுக்கான விளக்கக்காட்சிகள், காணொலிகள், கதைப் புத்தகங்கள் மற்றும் சதுப்புநிலப் பயன்பாடு குறித்த தகவல் தொகுப்பு உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797151
(Visitor Counter : 206
பிரதமர் அலுவலகம்
கோபால கிருஷ்ண கோகலேயின் பிறந்தநாளை முன்னிட்டு அவருக்குப் பிரதமர் மரியாதை செலுத்தினார்
கோபால கிருஷ்ண கோகலேயின் பிறந்தநாளை முன்னிட்டு பிரதமர் திரு நரேந்திர மோடி, அவருக்கு மரியாதை செலுத்தினார்.
இது குறித்த ட்விட்டர் செய்தியில் பிரதமர் கூறியிருப்பதாவது:
“கோபால கிருஷ்ண கோகலேயின் பிறந்தநாளை முன்னிட்டு அவருக்கு நான் மரியாதை செலுத்துகிறேன். நமது சுதந்திரப் போராட்டத்தில் அவரது பங்களிப்பு மறக்க முடியாதது. ஜனநாயகக் கொள்கைகள் மற்றும் சமூக அதிகாரமளித்தல் ஆகியவற்றில் அவரது உறுதியான செயல்பாடுகள் நம்மை ஊக்குவிக்கிறது”
கலாசாரத்துறை அமைச்சகம்
தேசிய நவீன கலைக்கூடம் மற்றும் இந்திய தொல்லியல் ஆய்வு நிறுவனமும் இணைந்து கொல்கத்தாவில் 25 மார்ச் 2022 அன்று ‘அல்போனா’ கண்காட்சிக்கு ஏற்பாடு செய்துள்ளன
மத்திய அரசின் கலாச்சாரத்துறை நடத்திய முதல் கண்காட்சியான கரே பைரே வெற்றி பெற்றதைத் தொடர்ந்து, தேசிய நவீன கலைக்கூடம் மற்றும் இந்திய தொல்லியல் ஆய்வு நிறுவனமும் இணைந்து கொல்கத்தாவில் உள்ள பழைய கரன்சி கட்டடத்தில், 25 மார்ச் 2022 அன்று ‘அல்போனா’ கண்காட்சிக்கு ஏற்பாடு செய்துள்ளன.
பிரபல கலைஞரும், அசாதாரண சிற்பியுமான ராம்கிங்கர் பைஜ்-ன் தலைசிறந்த படைப்புகளைக் கொண்டாடும் விதமாக தேசிய நவீனக் கலைக்கூடம் இந்தக் கண்காட்சிக்கு ஏற்பாடு செய்துள்ளது. கிராமப்புற வங்காளத்தின் அன்றாட வாழ்க்கை என்பதே இந்த கண்காட்சியின் மையக் கருத்து.
மேலும் விவரங்களுக்கு இந்த ஆங்கிலச் செய்திக் குறிப்பைக் காணலாம் https://pib.gov.in/PressReleasePage.aspx?PRID=1784781
------
(Visitor Counter : 145
தொழிலாளர் மற்றும் வேலைவாய்ப்பு அமைச்சகம்
தொழிலாளர்களின் நலன் முக்கியம்: மத்திய அமைச்சர் திரு பூபேந்தர் யாதவ் பேச்சு
அமைப்பு சாரா மற்றும் அமைப்பு சார்ந்த துறைகளில் தொழிலாளர்களின் நலன் முக்கியம் மற்றும் பாலின நீதியை உறுதி செய்வதை நோக்கி மத்திய அரசு பணியாற்றுகிறது என மத்திய தொழிலாளர் மற்றும் வேலைவாய்ப்புத்துறை அமைச்சர் திரு பூபேந்தர் யாதவ் கூறியுள்ளார்.
தொழிலாளர் தலைமை ஆணையர் அமைப்பின் மாற்றியமைக்கப்பட்ட அடையாள சின்னத்தை மத்திய அமைச்சர் திரு பூபேந்தர் யாதவ் இன்று தொடங்கி வைத்தார். இந்நிகழ்ச்சியில் இத்துறையின் இணையமைச்சர் திரு ராமேஷ்வர் தெரி கலந்து கொண்டார்.
இந்நிகழ்ச்சியில் திரு பூபேந்தர் யாதவ் கூறியதாவது:
பிரதமர் திரு நரேந்திர மோடி தலைமையிலான மத்திய அரசு பாலின நீதியை உறுதி செய்வதையும் மற்றும் எளிதாக வாழ்வது, எளிதாக தொழில் செய்வது நோக்கியும் பணியாற்றுகிறது. புதிய தொழிலாளர் விதிமுறைகள், அமைப்பு சாரா தொழிலாளர்கள் மற்றும் அமைப்பு சார்ந்த தொழிலாளர்களின் பாதுகாப்பு, சுகாதாரம் மற்றும் நலனை அமல்படுத்துவதில் தொழிலாளர் தலைமை ஆணையர் அமைப்பின் பொறுப்பை அதிகரிக்கும். தற்போது தகவல் தொழில்நுட்பம் சார்ந்த நடைமுறை, தொழிலாளர் சட்டங்களை, வேலை அளிக்கும் நிறுவனங்கள் பின்பற்ற உதவும்.
அமைப்பு சாரா தொழிலாளர்கள் பற்றிய தரவுகள் முன்பு இல்லாமல் இருந்தது. தற்போது மத்திய அரசு அவர்களுக்காக இ-ஷ்ரம் என்ற இணையதளத்தை தொடங்கியுள்ளது. குறுகிய காலத்துக்குள் இதில் அமைப்பு சாரா தொழிலாளர்கள் 4 கோடி பேர் பதிவு செய்துள்ளனர்.
பிரதமர் அலுவலகம்
ஆயுர்வேத பயிற்சியாளர் டாக்டர் பாலாஜி தம்பேயின் மறைவுக்கு பிரதமர் இரங்கல்
பிரதமர் திரு.நரேந்திர மோடி, ஆயுர்வேத பயிற்சியாளரும், யோகா நிபுணரான டாக்டர் பாலாஜி தம்பேயின் மறைவுக்கு இரங்கல் தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், “டாக்டர் பாலாஜி தம்பே, ஆயுர்வேதத்தை உலகளவில், குறிப்பாக இளைஞர்கள் மத்தியில் பிரபலமாக்குவதற்கு எடுத்த பல்வேறு முயற்சிகளுக்காக நினைவு கூரப்படுவார். பரிவு மிக்க பண்புக்காக அவர் போற்றப்பட்டார். அவரது மறைவால் துயருற்றேன். அவரது குடும்பத்தினருக்கும், நண்பர்களுக்கும் எனது இரங்கல்கள். ஓம் சாந்தி” என்று கூறியுள்ளார்.
எஃகுத்துறை அமைச்சகம்
ஆர்ஐஎன்எல், எம்எஸ்டிசி, கேஐஓசிஎல் மற்றும் எம்ஓஐஎல் ஆகியவற்றின் செயல்பாடுகளை எஃகு அமைச்சர் திரு ராம் சந்திர பிரசாத் சிங் ஆய்வு செய்தார்
ஆர்ஐஎன்எல் மற்றும் அதன் துணை நிறுவனங்களான பிஎஸ்எல்சி & ஓஎம்டிசி, எம்எஸ்டிசி மற்றும் அதன் துணை நிறுவனமான எஃப்எஸ்என்எல், கேஐஓசிஎல் மற்றும் எம்ஓஐஎல் ஆகியவற்றின் செயல்பாடுகளை மத்திய எஃகு அமைச்சர் திரு ராம் சந்திர பிரசாத் சிங், இணை அமைச்சர் திரு ஃபக்கன் சிங் குலஸ்தேவுடன் இணைந்து இன்று ஆய்வு செய்தார்,
இயக்கம் மற்றும் நிதி செயல்பாடுகள், தற்போதைய முக்கிய திட்டங்கள், முக்கிய நடவடிக்கைகள், கவனம் தேவைப்படும் பகுதிகள் மற்றும் எதிர்கால திட்டங்கள் குறித்து ஆர்ஐஎன்எல் தலைவர் மற்றும் நிர்வாக இயக்குநர் விளக்கினார். சக்கர ஆலையின் செயல்படுத்துதல் குறித்து விசாரித்த அமைச்சர், ரயில்வேக்கு எப்போதிலிருந்து சக்கரங்களின் விநியோகம் தொடங்கும் என்று கேட்டறிந்தார்.
தனது செயல்திறனை மேம்படுத்த ஆர்ஐஎன்எல் எடுத்த நடவடிக்கைகளை குறித்து கொண்ட அமைச்சர், செலவுகளை குறைத்து, செயல்திறனை மேலும் மேம்படுத்த தேவையான அனைத்து நடவடிக்கைகளையும் எடுக்குமாறு ஆர்ஐஎன்எல்-ஐ கேட்டுக்கொண்டார். ஓஎம்டிசி சுரங்கங்களின் நிலைமை குறித்தும் ஆய்வு செய்யப்பட்டது. பிஎஸ்எல்சி-யின் உற்பத்தி மற்றும் நிதி செயல்பாடுகள் குறித்து அமைச்சருக்கு விளக்கப்பட்டது.
மின் வணிகம், வர்த்தகம் மற்றும் மறுசுழற்சி ஆகிய எம்எஸ்டிசி-யின் மூன்று தொழில் பிரிவுகள் குறித்து அமைச்சரிடம் அதன் தலைவர் மற்றும் நிர்வாக இயக்குநர் விளக்கினார். மின் வணிக பிரிவை குறித்து எடுத்துரைத்த அவர், அதன் வர்த்தகம் குறித்தும், வேளாண் பொருட்கள், இயற்கை வளங்கள் மற்றும் கனிமங்கள் உள்ளிட்ட துறைகளில் ஆற்றி வரும் சேவைகள் குறித்தும் எடுத்துக்காட்டுகளுடன் விளக்கினார்.
கசடு மேலாண்மை மற்றும் உலோக குப்பைகள் மீட்டுருவாக்கம் ஆகியவற்றில் முக்கிய சேவைகள் ஆற்றி வரும் துணை நிறுவனமான எஃப்எஸ்என்எல்-லின் செயல்பாடுகள் குறித்தும் அவர் எடுத்துரைத்தார்.
கேஐஓசிஎல்-லின் வரலாற்று சிறப்பு மிக்க தருணங்கள் மற்றும் கடந்த ஐந்து ஆண்டுகளில் அதன் செயல்பாடுகள் குறித்து விளக்கிய அந்நிறுவனத்தின் தலைவர் மற்றும் நிர்வாக இயக்குநர், அதை பன்முகத்தன்மை கொண்ட நிலையான நிறுவனமாக மாற்றுவதற்கான எதிர்கால திட்டங்கள் குறித்தும் எடுத்துரைத்தார்.
கடந்த ஐந்து ஆண்டுகளில் நிறுவனத்தின் செயல்பாடுகள் குறித்து பாராட்டு தெரிவித்த அமைச்சர், தற்போதைய திட்டங்களை விரைந்து முடிக்குமாறு கேஐஓசிஎல் நிர்வாகத்தை கேட்டுக்கொண்டார்.
தொடக்க காலத்தில் இருந்து தற்போது வரையிலான எம்ஓஐஎல்-லின் முன்னேற்றங்கள் குறித்து அதன் தலைவர் மற்றும் நிர்வாக இயக்குநர் விளக்கினார். சுற்றுச்சுழல் ஒப்புதல், உற்பத்தி அளவுகள் மற்றும் மகாராஷ்டிரா மற்றும் மத்தியப் பிரதேசத்தில் 11 சுரங்கங்களின் வளர்ச்சி பணிகள் குறித்து முழுமையாக அவர் எடுத்துரைத்தார்.
தனது அடிப்படை செயல்பாடான சுரங்கங்களின் மீது எம்ஓஐஎல் கவனம் செலுத்த வேண்டும் என்றும், நாட்டின் பல்வேறு மாநிலங்களில் கிடைக்கும் வளங்களை பயன்படுத்தி உற்பத்தியை பெருக்க வேண்டும் என்றும் அமைச்சர் திரு சிங் அறிவுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735124
நிலக்கரி அமைச்சகம்
ஜனவரி மாதத்தில் நிலக்கரி உற்பத்தி 6.13 சதவீதம் அதிகரித்து 79.60 மில்லியன் டன்னை எட்டியுள்ளது
இந்தியாவின் நிலக்கரி உற்பத்தி 2020 ஆம் ஆண்டு இதே காலத்தில் 75 மில்லியன் டன்னாக இருந்த நிலையில், ஜனவரி 2022-ல் 6.13% அதிகரித்து 79.60 மில்லியன் டன்னை எட்டியுள்ளது. மத்திய நிலக்கரி அமைச்சகம் வெளியிட்டுள்ள தற்காலிக புள்ளி விவரங்களின் படி, கோல் இந்தியா நிறுவனம் 64.50 மில்லியன் டன் நிலக்கரியை உற்பத்தி செய்து 2.35% வளர்ச்சியையும், சிங்கரேனி சுரங்க நிறுவனம் 6.03 மில்லியன் டன் உற்பத்தி செய்து, 5.42% வளர்ச்சியையும் அடைந்துள்ளன.
சுரங்கங்களில் இருந்து அனுப்பப்படும் நிலக்கரி அளவும் ஜனவரி 2022-ல் 10.80% அதிகரித்து 75.55 மில்லியன் டன்னாக உள்ளது. நாட்டில் நிலக்கரி வெட்டி எடுக்கப்படும் 35 முன்னணி சுரங்கங்களில் 14 சுரங்கங்கள் 100% க்கும் அதிகமான செயல்திறனையும், வேறு 6 சுரங்கங்கள் 80 முதல் 100 சதவீத செயல்திறனையும் வலுப்படுத்தியுள்ளதாக தெரிவிக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798274